2 matrieks dood in huisbrand | Netwerk24
14 Augustus 2019 10:06
Twee matrieks, van onderskeidelik 18 en 21, is Dinsdag dood in ’n huisbrand in Pine Ridge naby eMalahleni in Mpumalanga.
Luidens ’n polisieverklaring het inwoners gesê daar was ’n kragonderbreking in die gebied, en toe die krag ná ’n rukkie weer herstel is, het hulle rook en vlamme gesien wat by die huis uitborrel.
“Die mense het na die huis gegaan om te help en kon daarin slaag om die ma uit die huis te kry. Sy is in ’n kritieke toestand in die hospitaal opgeneem.
“Die brand het ongelukkig die lewens geëis van die jong mans wat binne vasgekeer is,” sê brig. Leonard Hlathi, polisiewoordvoerder.
Die slagoffers was albei graad 12-leerlinge aan die Pine Ridge Combined School.
’n Geregtelike doodsondersoek word gedoen en die oorsaak van die brand moet nog vasgestel word.
Twee matrieks is Dinsdag in hierdie huis in Pine Ridge naby eMalahleni dood.
Meer oor: Mpumalanga | Emalahleni | Huisbrand